Másodfokú hőségriadó szerdától - erős UV-B sugárzás | VAOL
2009. 07. 13. 16:15
Másodfokú hőségriadó szerdától - erős UV-B sugárzás
Budapest - A szerdai nappal második fokozatú hőségriasztást rendel el az országos tiszti főorvos - közölte az Állami Népegészségügyi és Tisztiorvosi Szolgálat.
A riasztás azért rendelik el, mert a hét közepén a napi középhőmérséklet meghaladja a 27 Celsius-fokot. A héten délnyugati áramlással igen meleg levegő éri el a Kárpát-medencét. A hét elején még felfrissülést hoznak az éjszakák, azonban a hét közepétől hajnalban sem hűl le a levegő, napközben pedig helyenként 35 Celsius-fok fölé is emelkedhet a hőmérséklet. Kedden még csak néhány helyen, szerdán már sokfelé meghaladja a napi középhőmérséklet a 25 Celsius-fokot, néhol akár a 27 fokot is elérheti.
A hét hőmérséklet-előrejelzése Szombathelyre (forrás: meteorologus.hu)
Felhívták a figyelmet arra, hogy ilyen erős UV-B sugárzásnál már 15 percnél kevesebb idő is elegendő ahhoz, hogy normál bőrtípusnál bőrpír keletkezzen. Az OMSZ honlapján olvasható információk szerint az UV-B sugárzás értéke 7,0-től 7,9-ig számít nagyon erősnek, 8,0 felett már extrém mértékű.